section_heading: Povijest
paragraph_text: U Irskom ratu za neovisnost, središte Corka nastradalo je u požarima koje su izazvale paravojne jedinice Black and tans ( protuirske rojalističke snage) za vrijeme žestokih borbi u gradu između irskih gerilaca i britanskih snaga. Tijekom Irskog građanskog rata, Cork su izvjesno vrijeme držale pod svojom kontrolom snage protivnika Anglo-irskog sporazuma, grad su potom zauzele jedinice Irske vojske (pristalice Anglo-irskog sporazuma u napadu s mora.